**2. gaia**

**Hiztegi sorkuntzarako baliabideak**

[1. Hiztegi sorkuntzarako baliabide nagusiak 3](#_Toc525807577)

[1.1. Mailegutza 3](#_Toc525807578)

[1.2. Hitz elkarketa 3](#_Toc525807579)

[1.3. Eratorpena 3](#_Toc525807580)

[1.4. Bestelako bideak 3](#_Toc525807581)

[2. Hitz elkarketa 4](#_Toc525807582)

[2.1. Hitz elkartu mota nagusiak 4](#_Toc525807583)

[2.1.1 Mendekotasunezko hitz elkartuak 4](#_Toc525807584)

[2.1.2. Hitz elkartu kopulatiboak 5](#_Toc525807585)

[2.1.3. Hitz elkartu posesiboak edo exozentrikoak 5](#_Toc525807586)

[2.1.4. Justaposiziozko hitz elkartuak 6](#_Toc525807587)

[2.1.5. Onomatopeiazko hitz elkartuak 7](#_Toc525807588)

[2. 2. Zenbait jakingarri hitz elkartuen inguruan 7](#_Toc525807589)

[2.3. Euskara, gaztelania eta ingelesezko hitz elkartuak erkatzen 9](#_Toc525807590)

[3. Eratorpena 10](#_Toc525807591)

[3. 0. Sarrera 10](#_Toc525807592)

[3.1. Aurrizkiak 10](#_Toc525807593)

[3.2. Atzizkiak 11](#_Toc525807594)

[3.3. Atzizki batzuen azterketa 12](#_Toc525807595)

[3.3.1. *-t(z)aile* eta *-le*: 12](#_Toc525807596)

[3.3.2. *-garri* 13](#_Toc525807597)

[3.3.3. -*ari / -lari* 14](#_Toc525807598)

[3.3.4. *-tasun* 14](#_Toc525807599)

[3.3.5. -*keria* 14](#_Toc525807600)

[3.3.6. Villasanteren atzizkiak kategoriaz kategoria 15](#_Toc525807601)

[4. Euskarazko hiztegi batzuen berri laburra 15](#_Toc525807602)

# 

# 1. Hiztegi sorkuntzarako baliabide nagusiak

● ***mailegutza***: beste hizkuntza batzuetatik hitzak hartzea

● ***hitz elkarketa***: hitz independente biren elkarketa berri bat sortzeko

● ***eratorpena*** (edo *eratorbidea*): hitz bat oinarri hartu eta hizkien bidez berri bat sortzea

● ***bestelako bideak*** (akronimoa, zabalkuntza semantikoa, berrezarpen lexikoa)

## 1.1. Mailegutza

(1) a. ing. stress, standard 🡪 estres, estandar

b. lat. regina(m), rege(m) 🡪 erregina, errege

c. fr. grève 🡪 greba

d. gazt. tranvía, tren 🡪 tranbia, tren

e. gask. beyre, ausat 🡪 beira, ausart

## 1.2. Hitz elkarketa

(2) idazmakina, txuriurdin, suhiltzaile, talde lan, ardozale, ...

## 1.3. Eratorpena

(3) a. atzizkien bidez: ikusi + *garri* 🡪 ikusgarri

b. aurrizkien bidez: *ber* + antolatu 🡪 berrantolatu

c. tartizkien bidez: etorri + *ra* 🡪 e-RA-torri[[1]](#footnote-1)

## 1.4. Bestelako bideak

**●** akronimoak: hies(a), UZEI, ELA, EPO... (hitz arrunten moduan, silabaka, ahoskatuak)

**●** zabalkuntza semantikoa: sail, ebaki, itzuli

**●** berrezarpen lexikala: sorospen (< *sorotsi* aditzetik), komunztadura, tasun

# 2. Hitz elkarketa

## 2.1. Hitz elkartu mota nagusiak[[2]](#footnote-2)

Hona hemen aipatuenak:

**●** mendekotasunezko hitz elkartuak (= *behi esne* tankerakoak)

**●** hitz elkartu kopulatiboak (= *seme-alaba* tankerakoak)

**●** hitz elkartu posesiboak edo exozentrikoak (= *buruhandi* tankerakoak)

**●** justaposiziozko hitz elkartuak (= *udaberri* eta *etxekoandre* motakoak)

**●** onomatopeiazko hitz elkartuak (= *plisti-plasta* modukoak)

### 2.1.1 Mendekotasunezko hitz elkartuak

Hauek honako ezaugarriak bete ohi dituzte:

a. lehen osagaiak (*mugatzaileak*) bigarrena (*mugakizuna*) zehaztzen edo mugatzen du;

b. ardatza bigarren hitza edo osagaia da (lehen osagaia bigarrenaren mendekoa da);

c. hitz elkartuaren parafrasi egokia emateko edo esanahia ondo azaltzeko, deklinabide atzizkiren baten ezabaketa (***-en*** edo ***-ko,*** eskuarki) gertatu dela ulertu daiteke;

d. Ardatz den osagaiak esanahia eta kategoria, biak, baldintzatzen ditu.

**● adibideak:**

(4) a. behi esne = behien esne

b. esne behi = esnetarako behi

c. biltoki = biltzeko toki (*biltoki* izena da, *toki* izena delako)

d. ulerterraz = ulertzeko erraz, ulertzen erraz

e. ikusgaitz = ikusteko gaitz, ikusten gaitz

f. kale-garbitzaile = kalearen edo kaleen garbitzaile

g. odolustu = odolez hustu

(5) a. I b. Adj c. A

I I A Adj I A

behi esne ulert erraz odol (h)ustu

(6) a. *behi esne* = izena, *esne* ardatza izena delako; esne mota bat da

b. *ulerterraz* = adjektiboa, *erraz* ardatza adjektiboa delako; *erraz* adjektiboaren mota bat[[3]](#footnote-3)

c. *odolustu* = aditza, *(h)ustu* ardatza aditza delako; *(h)ustu* aditzaren mota bat.

🡺 Mendekotasunezko hitz elkartuak dira ugarienak eta emankorrenak. Hauen artean, ***hitz elkartu sintetikoak*** bereiz daitezke.

**● hitz elkartu sintetikoak**: ondoko bi baldintzak betetzen dituztenei esaten zaie *sintetikoak*:

a. bigarren osagaiak aditz batetik eratorria izan behar du; eta

b. lehen osagaiak aditz horren *osagarri zuzena* litzatekeena-edo izan behar du:

(7) a. literatura *azter*keta = literaturaren azterketa, literatura *aztertzen* da

b. kale *garbi*tzaile = kalea *garbitzen* duena (edo kaleak *garbitzen* dituena)

[c. kotxe lapurra = kotxeen lapurra, kotxeak lapurtzen dituena]

### 2.1.2. Hitz elkartu kopulatiboak

Hauek honako ezaugarriak bete ohi dituzte:

a. Eskuarki *eta* eta, inoiz, *edo* juntagailuen ezabaketaz-edo sortutakoak lirateke;

b. ondorioz, osagai edo hitz biak kategoria berekoak izaten dira (ez dago ardatzik):

(8) a. seme-alabak, galde-erreguak, jaun-andreak, on-gaitzak, izen-abizenak...

b. luze-zabal, gazi-geza, zuri-beltz, txuri-urdin, argi-ilun,...

c. han-hemen, hala-hola, negar-zotinka, bihar-etzi, ...

d. hartu-eman, joan-etorri, ...

### 

### 2.1.3. Hitz elkartu posesiboak edo exozentrikoak

Deiturek berek ematen digute ezaugarrien berri:

a. Berez, [X + Y] hitz elkartua “X+Y daukan” edo “X+Ydun” bezala parafrasi daitezke; hots, hitz elkartuaren amaieran -*dun* atzizkia falta dela edo ezabatu dela ulertuaz eman daiteke hauen parafrasi egokia;

b. hitz elkartu mota honek ez dauka ardatz argirik eta faltan sumatzen den -*dun* atzizkia bera litzateke, zentzu batean, benetako ardatza:

(9) a. hanka-motz, buru-handi, sudurluze, begi-handi, moko-fin, bizargorri, gibel-handi...

b. lauburu, bostortz, begibakar, ...

🡺Alegia: *hanka-motz* hitz elkartuak ez du *motz* adjektiboaren aldaera bat edo hanka mota bat adierazten, “hanka motza daukan pertsona edo animalia”, “hanka motz-duna”, baizik.

🡺*lauburu* hitzak ere “lau buru-duna” esan nahi du, “lau buru dauzkan” objektua.

### 2.1.4. Justaposiziozko hitz elkartuak

Hauek honako ezaugarriak bete ohi dituzte:

a. Berauetan ez dago elipsirik, ez da ezer falta, eta osagaiak edo hitz independenteak elkarren ondoan doaz loturarik gabe[[4]](#footnote-4) eta esanahi berezia hartu dute, kontzeptu berri bat adierazten dute: *udaberri* ez da “uda berri bat”, uda ez den beste urtaro bat baizik; *etxekoandre* ez da “etxean dagoen andre bat”, beste zerbait (“etxea zuzentzen duen emakumea”) baizik; *mutilzahar* ez da “mutil zahar bat” soilik, “gaztaroa igaro eta ezkongai dirauen gizona” baino.

b. Normalean, izen batek eta adjektibo batek, edo [IS + ko] sintagma batek eta izen batek, osatzen duten izen multzo bat izen arrunt bezala berrinterpretatzen edo *berziklatzen* denean sortzen dira justaposiziozko hitz elkartuak:

(10) udaberri, neskazahar, mutilzahar, abelgorri, zorion, zoritxar, Eguberri, odolbatu, etxekoandre, eleberri, lugorri, itsasgora...

(11) IM 🡪 Izen IM 🡪 Izen IM 🡪 Izen

I Adj Post-S I I Adj

uda berri etxeko andre zori on

● Komeni da argi edukitzea edozein *izen + adjektibo* joskera ere ez dela justaposiziozko hitz elkartua. Joskera perpaus kopulatibo baten bidez parafraseatu daitekeenean, ***ez*** dago benetako hitz elkartu bat, ez dago lexikalizatutako kontzeptu bat; alderantziz gertatzen bada, orduan benetako hitz elkartu bat izango genuke:

(12) a. zentral nuklearra = zentrala nuklearra da (ez da hitz elkartua)

b. arazo ekonomikoa = arazoa ekonomikoa da (ez da hitz elkartua)

c. mutilzahar ≠ mutila zaharra da (bada hitz elkartua)

d. udaberri ≠ uda berria da (bada hitz elkartua)

### 2.1.5. Onomatopeiazko hitz elkartuak

Errepikapen eta hots-uztarduretan oinarritutakoak dira hauek. Hiru mota bereizi ohi dira:

*osagaia + m-osagaia egituradunak*

(13) auzi-mauzi, esames, duda-muda, handi-mandi, hizka-mizka, ika-mika, ikusi-makusi, nahas-mahas, zaldiko-maldiko, zurrumurru, ...

*lehen osagaiko i > a (o)*

(14) binbili-bonbolo, dilin-dalan, firin-faran, hinki-hanka, plisti-plasta, tirriki-tarraka, zirt(i)-zart(a)

*hots-errepika hutsak direnak*

(15) barra-barra, bor-bor, mara-mara, ñir-ñir, pil-pil

● **Inportantea!**: indargarri modura erabiltzen diren *bihotz-bihotzez, bene-benetan, polit-polita* bezalako bikoiztapenak ez dira normalean hitz elkartutzat hartzen.

## 2. 2. Zenbait jakingarri hitz elkartuen inguruan

**● ardatza (edo burua) zein osagai den:**

a. Onomatopeiazkoek eta exozentriko edo posesiboek ez dute ardatzik[[5]](#footnote-5); kopulatiboetan, osagai biak daude maila berean, eta ezin da ardatz batez hitz egin.

b. Justaposiziokoetan izena den osagaia non agertzen den, horixe jo liteke ardaztzat. *Etxekoandre* bezalako [[IS + ko] + izena] elkarteek eskuinekoa hartzen dute ardatz: *etxekoandre* izena da *andre* mota bat den neurrian. [I-Adj] elkarteetan, ordea, ezkerreko osagaia jo genezake ardatzat: *udaberri* izena da, *uda* izenari esker eta *zorion* izena da “zori” mota bat den neurrrian. Batez ere ardatzak baldintzatzen ditu esanahia eta kategoria. Eskematikoki:

(16) I I I

I Adj I Adj Post-S I

zori on uda berri etxeko andre

“zorion” “udaberri” “etxekoandre”

Hots: *mutilzaharrak*, *udaberria,* eta *etxekoandreak* mutil, uda, eta andre “motak” dira jatorriz hurrenez hurren; eta *mutil*, *uda* eta *andre* izenek eurek ere zehazten dute kategoria.

**c.** Baina justaposiziozko hitz elkartuetan ardatzik ez izatea gerta liteke :

(17) a. behar + bada 🡺 *beharbada* adberbioa (baina ez *behar* ez *bada* ez dira adberbio)

b. ezta + baida 🡺 *eztabaida* izena (baina *ezta* eta *baida* osagaiak ez dira izenak)

d. Mendekotasunezkoek beti daukate eskuineko osagaia ardatz:

(18) I Adj

I I A Adj

behi esne ulert erraz

**● Hitz elkartuetako lehen osagaiaren aldaketa fonetiko nagusiak:**

Hemen hots-aldaketa nagusiak aurkeztuko ditugu; aldaketok eratorpenean ere gertatzen dira. Gogoan eduki behar da aldaketa gehienak ez daudela indarrean gaur egun hitz elkartu berriak asmatzean, bigarren araua (cf. 20) izan ezik:

(19) { e, o } 🡺 a (silaba biko hitzetan gerta liteke hau):

a. adibideak: artaburu, pagauso, astamakila, Etxaburu...; *baina*

b. arto-bilketa, basozain, asto lan, etxe salmenta, etxekalte

(20) V 🡺 ø

a. adibideak: artile, itzain, betile, harmaila, kultur talde, hizkuntz sistema, afalondo, ...; *baina*

b. kultura sail, ardi gazta, harri-jasotzaile…

(21) {b, d, g} 🡺 t

a. adibideak: artile, ipurterre, itzain, betile, errepide (< erret bide); *baina*

b. ardi txakurra, ardi gazta, idi-probak, begi-nini

(22) r 🡺 l

a. adibideak: euskaltzale, Euskal Herri, bazkaloste, galeper, ...; *baina*

b. euskara irakasle, natur zientzia, bazkari lege, gari-bilketa

**● Hitz elkartuak eta gramatika-kategoriak**

Daturik nabarmenena hauxe da: eskuharki, kategoria lexikoek hartzen dutela parte hitz elkarketan, eta ez funtzionalek. Hona osagai-elkarketa ohikoenak: [[6]](#footnote-6)

**●** aditz-izen elkarketak:

(23) jesarleku, jantoki, helbide, bizimodu, ikasgai, egongela, ikasturte, irtenbide, …

**●** aditz-adjektibo elkarketak:

(24) ulerterraz, irakurterraz, pentsaezin, gidaerraz, ikusgaitz, sinesgogor, egoskor …

**●** izen-izen elkarketak:

(25) telefono dei, bilera egun, deialdi, lore sorta, futbol talde, ate ondo[an, tik, ra]…

**●** izen-aditz elkarketak:

(26) itxuraldatu, odolustu, hitzeman, antzeman, hitzartu, …

**●** adjektibo-aditz elkarketak:

(27) oneritzi, gaitzetsi, luzetsi, lehenetsi, onetsi, …

## 2.3. Euskara, gaztelania eta ingelesezko hitz elkartuak erkatzen

Hizkuntza erromantzeen jokabidearekin alderatuz gero, gogoan hartu behar da hainbat hitz elkartu mota eta egitura ez datozela bat euskarazko moldeekin. Ikus ditzagun hainbat adibide:

**●** [izen-izen]I hitz elkartuetan, gaztelaniaz ezkerreko osagaia dugu ardatza eta bigarren osagaia atributu interpretazioa dauka:

(28) a. perro-pastor (dos perros pastor) *artzain-txakur* / shepherd dog

b. buque escuela (un buque escuela) *eskola-untzi* / school ship

c. mujer araña (dos mujeres araña) *armiarma-emakume* / spider woman

**●** Hainbat hitz elkartu sintetikotan ere, gaztelaniaz ez dago ardatz argirik:

(29) a. cuentacuentos *ipuin-kontalari* / story-teller

b. rompecorazones *bihotz-apurtzaile* / heart-breaker

c. abrelatas *lata-irekigailu* / can-opener

**●** Hitz elkarketa ez da bide bakarra tresnak edo kontzeptuak sortzerakoan; horren adibide batzuk euskara-gaztelania erkatuz ikusten ditugu:

(30) a. cepillo de dientes *hortz(etarako) eskuila*

b. bicicleta de montaña *mendi(ko) bizikleta*

c. estudiante de física *fisika(ko) ikaslea*

Era berean, hizkuntza batean hitz elkartua dena baliteke ***ez*** izatea beste hizkuntza batean:

(31) a. cepillo dental *hortz eskuila*

b. escuela pública *herri eskola*

c. lucha callejera *kale borroka*

*baina*

d. central nuclear *zentral nuklearra* ( \* *nukleo zentrala*)

# 3. Eratorpena

## 3. 0. Sarrera

**●** Hitz eratorriak dira dauden hitzetatik ***hizki*** edo ***afixuen*** bidez sortzen edo eratortzen diren direnak; *afixu* edo *hizki* hitzak aurrizki, tartizki eta atzizkiak biltzen ditu:

(32) a. aurrizkia: *ez*-gauza b. tartizkia: e-*ra*-torri c. atzizkia: eman-*kor*

🡺 Hizkiak edo afixuak eskuarki (baina ez beti) ez dira hitz independenteak izaten, eta ez daukate esanahi lexikorik, gramatikala edo erlaziozkoa baizik. Elementu funtzionalak dira.

## 3.1. Aurrizkiak

**●** gutxi daude euskaraz: *ber, des, ez*; oinarriaren aurretik kokatzen dira:

(33) a. *ber*: birloba, berregin, berpiztu, birlandatu, ...

b. *des*: desberdin, desegin, deserri, desenkusa, desgogara, destenore

c. *ez*: ezbehar, ezgauza, ezikasi, ezjakin, ezdeus, ezuste, ezaxola

**●** Aurrizkiek ez dute oinarriaren kategoria aldatzen, ez dira inoiz hitz eratorriaren burua edo ardatza:

(34) A I Adj

aur. A aur. I aur. Adj

ber egin ez behar des berdin

Hots: *egin* eta *berregin* biak dira aditz, *behar* ez eta *ezbehar* biak dira izen, eta abar.

**●** euskaraz gaur egun hainbat euskal hitz erabiltzen ditugu aurrizki bezala, bereziki hitz berriak sortzerakoan (edo itzultzerakoan):

(35) a. aitzin, aurre: aitzinsolas, aitzinasmo, aurrekontu, aurreiritzi, aurreikusi...

b. azpi: azpiegitura, azpijoko, azpimarratu, azpikontratu, ...

c. gain: gainbegiratu, gainulertu, gainbalio, gainsoldata, ...

d. kontra: kontradibide, kontragindu, kontraeraso

🡺 Euskaltzaindiak (1992) honelakoak hitz-elkarketaren adibidetzat jotzen ditu, eta ez [aurrizki-oinarri] egituratzat.

**●** erdal aurrizkien bidez sortutako hitz ugari ere badago, bestalde:

(36) antisorgailu, autoitsaskor, hiperbizkaiera, hiper-/ supermerkatu, infragorri, mikrouhin, minigona, polikiroldegi, protoeuskara, ultraeskuindar/ultraezkertiar, ultrazuzenketa, ...

## 3.2. Atzizkiak

**●** Ugariago dira euskaraz (ikus Villasante 1974: 160 orrialdea) aurrizkiak baino; oinarriaren ostean, atzean kokatzen dira.

**●** Hitz eratorrietan, atzizkia izaten da ardatza eta, horrenbestez, berak baldintzatzen du hitzaren kategoria:

(37) I I Adj I A

Adj I A I A Adj Adj I Adj A

malgu tasun itzul tzaile ikus garri tentel keria zuri tu

🡺 Alde horretatik, azpimarratzekoa da atzizkibidearen eta mendekotasunezko hitz elkartuen arteko paralelismoa: eskuineko elementuak (dela hitz osoak, dela atzizkiak) jokatzen du ardatzaren rola.

**●** Eratorpena *versus* hitz elkarketa: muga ez da argia, Villasantek dioen moduan (1974: 7-11); giltzarria da hitz independenten baten edo autonomia galdu duen elementu baten aurrean gauden. Villasantek (1974) ondokoak atzizkien adibidetzat jotzen ditu, baina hitz elkartutzat jotzen ditu Euskaltzaindiak (1992):

(38) a. errekalde, itsasalde, sortalde

b. sinesbera, hozpera, minbera

c. adibide, aurkibide, eskabide, eskubide, ikasbide, sendabide, ...

d. andregai, errektoregai; erregai, hautagai, elikagai...

e. behargile, biraogile, bizargile, bultzagile, langile, sendagile

f. aberkide, herrikide, adiskide, mahaikide, lankide, solaskide

g. argiune, auzune, babesgune, hormagune, ...

🡺 Kasu batzuetan (*bera, gai, gile*) *atzizkiaz* errazago hitz egin daiteke atzizki hori hitz independente modura nahiko ahulduta. edo erabat galduta dagoelako, edo beste esanahi bat hartzen duelako. Badakigu, bestalde, gaurko atzizki batzuk hitzak zirela beste garai batzuetan (-*dun, -gin*  eta *-gile, -tegi*).

● Eratorpenean atzizkiekin ikusten ditugun aldaketa fonetikoak hitz elkarketaren berdinak dira:

(39) a. {e, o} 🡺 a (zoro>) zoratu, zoramen; astakeria; askatasun; usategi

b. V 🡺 ∅ euskaldun, erdaldun, hargin

c. {b, d, g} 🡺 t okin (ogi > \*ot + *gin*), itegi

d. r 🡺 l euskaldun, bazkaldu, bazkaltiar, merkatalgo

**●**Atzizkien kategoria eta oinarria adierazteko honako notazioak erabili ohi dira:

(40) a. *-t(z)aile*: ]A\_\_\_] I/Adj edo b. *-t(z)aile*: I/Adj, +A\_\_

“-*t(z)aile*, ***izen*** edo ***adjektibo*** kategoriako atzizkia da, eta aditzak hartzen ditu oinarri”

## 3.3. Atzizki batzuen azterketa

### 

### 3.3.1. *-t(z)aile* eta *-le*:

(41) a. *I,* +A\_\_ b. *Adj,* +A\_\_

(42) a. idazle berria, zenbat idazle?, idazle asko, idazlearengan...

b. indar bateratzailea, talde eragilea

**●** interpretazioa: aditza + *- t(z)aile/ le* = aditza egiten duena:

(43) a. idazle = “idazten duena”

b. itzultzaile = “itzultzen duena”

**●** noiz ***-le*** ? Partizipioak *-n* edo *{s, z, ts, tz}* zein *{r} + i* amaiera duenean:

(44) a. eman emaile

b. ikusi ikusle

c. hazi hazle

d. erakutsi erakusle

e. idatzi idazle

**●** noiz -***t(z)aile***? Partizipioak beste edozein amaiera daukalarik[[7]](#footnote-7):

(45) a. bota botatzaile

b. bikoiztu bikoiztaile

c. hartu hartzaile

d. hil hiltzaile

e. jaso jasotzaile

🡺 **hainbat salbuespen** ere badaude: aitorle, begirale/ begiratzaile, erabiltzaile, eskale/ eskatzaile, garaile / garaitzaile, hezitzaile/ hezle, jole/ jotzaile, irakurle/ irakurtzaile

### 3.3.2. *-garri*

(46) a. *Adj,* +A\_\_\_ b. *I,* +A\_\_\_

(47) a. onargarri, ikusgarri, hunkigarri, arbuiagarri, ...

b. gazigarri, bizigarri, euskarri, oroigarri...

c. izen *eta* adjektibo: aldagarri, lasaigarri, pasagarri, ...

🡺 **salbuespenak**: barregarri, negargarri, interesgarri, onuragarri

**●** Interpretazio bi eduki ohi dituzte -*garri*dun hitzek:

a. interpretazio *pasiboa*: aditza + -*garri* = aditza egin daitekeena

(48) a. *onargarri* = onar daitekeena edo onartua izatea merezi duena

b. *ikusgarri* = ikusia izatea merezi duena

b. interpretazio *aktiboa*: aditza + garri = aditza egiten duena (ez egile bat)

(49) a. *mingarri* = mindu egiten duena

b. *lagungarri* = lagundu egiten duena

### 3.3.3. -*ari / -lari*[[8]](#footnote-8)

(50) *I,* +I\_\_

(51) a. agintari, aitzindari, botikari, bulegari, dantzari, tabernari...

b. borrokalari, bertsolari, euskalari, tratulari, historialari, zientzialari, ...

🡺 salbuespenak: gidari, jokalari, pentsalari

🡺 bikoizketak: idazkari / idazle, ikerlari / ikertzaile, zuzendari / zuzentzaile

**●** interpretazioa: “izen oinarria helburu edo langai duena”

### 3.3.4. *-tasun*

(52) -tasun, *I,* +Adj\_\_; +I\_\_; +Zenb\_\_; …

(53) a. askatasun, handitasun, lasaitasun, ontasun, trebetasun, ...

b. amatasun, aitatasun, anaitasun, erregetasun, lekukotasun...

c. lehentasun, gutxitasun, askotasun ...

**●** interpretazioa: oinarriaren ezaugarria edo tasuna adieraztea.

### 3.3.5. -*keria*

(54) -*keria*, *I,* +Adj\_\_; +I\_\_

(55) a. alferkeria, ergelkeria, erokeria, tontakeria, zorakeria

b. astakeria, ohoinkeria, umekeria

**●** interpretazioa: oinarriaren ezaugarri gaitzesgarria adieraztea.

### 3.3.6. Villasanteren atzizkiak kategoriaz kategoria

(56) a. **izen** kategoriako atzizkiak: *-ada, -alde, -aldi, -antza, -ari, -aro, -arte, -bide, -di, -dun, -dura, -egi,-era, -eta, -ez, -ezia, -gai, -gailu, -gale, -garri- gibel, -gile, -gin, -goa, -gura, -(k)ide, -kada, -kar, kari, -keria, -keta, -ki, -kin, -kizun, -kunde, -kuntza, -le, -men/-pen/-mendu, -ola, -ondo, -pe, -talde, -tar, -tara, -tasun, -tate, -te, -tegi, -tza, -tzaile, -tzapen, -une, -zain, -zale, -zarre, -zio*

b. **aditz** kategoriako atzizkiak: *-katu, -(z)tatu, -tu*

c. **adjektibo** kategoriako atzizkiak : *-al, -bera, -dun, -gabe, -gaitz, -gale, -garri, -koi, -kor, -os, -tar, -ti, -tsu*

d. **adberbio** kategoriako atzizkiak: *-ka, -ki, -oro, -ro*

# 4. Euskarazko hiztegi batzuen berri laburra

● *Euskal Hiztegia* (ikus egela)

● *Hiztegi Batua*

● *Euskaltzaindiaren Hiztegia*: [www.euskaltzaindia.eus](http://www.euskaltzaindia.eus)

● *Orotariko Euskal Hiztegia / Diccionario General Vasco*: [www.euskaltzaindia.eus](http://www.euskaltzaindia.eus)

● *Egungo Euskararen Hiztegia*: <http://ehu.eus/eeh/>

Hauetako bakoitzari buruz, honako informazioa biltzeko gauza izan behar dute ikasleek:

1. Zer da hiztegia? Nork egin du?

2. Zein informazio jasotzen du bakoitzak?

3. Zein corpusetan oinarritu da?

4. Zein da bakoitzaren bereizgarria ?

5. Zein euskarritan/ webgunetan dago hiztegia eskura?

1. ***-ra-*** tartizkia ihartuta dago gaur egun euskaraz, eta aditz jakin batzuk alde batera utzita, ez dago aditz berriak sortzerik. [↑](#footnote-ref-1)
2. Euskaltzaindiak (1992) hitz elkartu mota gehiago bereizten ditu, baina mota horietako asko, funtsean, hemen aipatutakoetara laburbiltzen direla argudiatu liteke. [↑](#footnote-ref-2)
3. Hots: *ulerterraza* den zerbait *erraza* da… ulertzen. [↑](#footnote-ref-3)
4. Horixe da *justaposizio* hitzaren esanahia. [↑](#footnote-ref-4)
5. Horrenbestez, *buru-handi* berdin izan liteke izena zein adjektiboa; *hanka-motz* eta antzekoak, berriz, gehienetan adjektiboak izaten dira (ezaugarriak adieraztea honekin lotuta dago, jakina). [↑](#footnote-ref-5)
6. Hemen lagin txiki bat besterik ez dugu aurkezten; azalpen eta adibide gehiago nahi izanez gero, jo bedi Euskaltzaindia (1992) lanera, esaterako. [↑](#footnote-ref-6)
7. Ez ahaztu aditz berriak ***-tu*** atzizkiaren bidez sortzen direla bakar-bakarrik; horrek esan nahi du ***-t(z)aile*** atzizkia dela izen berriak sortzeko balio duen bakarra. [↑](#footnote-ref-7)
8. Alde batera utzi ditugu *bazkari ,opari*... bezalakoak, hala nola *haurkari* 'haurzale' bezalakoak. [↑](#footnote-ref-8)